बिग बॉस से बाहर आने के बाद नेहा पेंडसे ने कहा, “बिग बॉस हाउस में मेरा एक्सपीरियंस कमाल का था. मैंने वहां रहते हुए हर पल और मौके का भरपूर लुत्फ लिया है. मैं कुछ और समय वहां गुजारना चाहती थी लेकिन मेरे आने का समय हो गया था. बिग बॉस हाउस आपको ऐसे हालात में डालता है जहां आपके संयम की परीक्षा होती है और खुद को कूल रखना पड़ता है. घर में समीकरण लोग बदलते हैं और जो इन हालात के साथ तालमेल बनाए रखता है और खुद को इनसे उबार लेता है वही विजेता बनता है. मेरी ओर से दीपिका के लिए मेरा प्यार सच्चा और मैं उन्हें शुभकामनाएं देती हूं.” नेहा पेंडसे ने अपना पोल डांस दिखाकर घर के सभी सदस्यों समेत फैन्स का खूब दिल जीता था.